text: Fredericia-firma har opfundet super-bækken
  25 september 2013 kl. 15.47
  Et Fredericia-firma blev i dag hædret for at have opfundet et oppusteligt bækken.
  Fredericia-virksomheden Goloo blev i dag kåret til en af landets fem mest innovative virksomheder.
  Kåringen foregik i København, og bag den står Uddannelsesministeriet og Rådet for Teknologi og Innovation.
  Goloos opfindelse afløser metalbækkener. 
  Det oppustelige engangsbækken er komfortabelt, sparer personaletid, skaber bedre arbejdsmiljø og reducerer faren for smitte.
  